จ่อใช้ม.44แก้หวยรัฐ นายกฯจี้จัดการ5เสือกองสลาก 
ตัวการโก่งราคา ก่อนโควตาใหม่,ถึงคิวแก้ปัญหาขายสลากกินแบ่งรัฐบาลเกินราคา หลังรัฐบาล คสช.พยายามแก้มานาน แต่ไม่สำเร็จประยุทธ์ เล็งใช้มาตรา 44 อ้างเป็นการใช้อย่างสร้างสรรค์ แต่ยังไม่มีรายละเอียดจะแก้อย่างไร ตั้ง สุวพันธุ์ ไปหารือ สนช.แก้ไขกฎหมายตามปกติก่อน หากเสร็จไม่ทัน มิ.ย.นี้ที่โควตาเดิมหมดอายุ ให้ใช้กฎหมายพิเศษ สรรเสริญ ยันเป็นอำนาจของหัวหน้า คสช.เพื่อให้บังคับใช้ พ.ร.บ.สลากฯฉบับใหม่ให้ใช้ได้ทัน,รัฐบาลเล็งใช้มาตรา 44 มาแก้ปัญหาการขายสลากกินแบ่งรัฐบาลเกินราคาที่กำหนด โดยนายสมหมาย ภาษี รมว.คลัง กล่าวเมื่อช่วงบ่ายวันที่ 31 มี.ค.ว่า ในที่ประชุมคณะรัฐมนตรี (ครม.) พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) มีแนวคิดที่จะนำมาตรา 44 มาใช้อย่างสร้างสรรค์ ในการแก้ไขปัญหาการจำหน่ายสลากเกินราคา แต่จะมีวิธีการและรูปแบบอย่างไรนั้น ยังไม่ได้มีการอธิบายในรายละเอียด ซึ่งโดยส่วนตัวแล้ว เห็นว่าการใช้มาตรา 44 เพื่อแก้ไขปัญหาสิ่งที่ยากๆให้สามารถสำเร็จลุล่วงไปได้ ถือเป็นการทำงานที่สร้างสรรค์เพราะปัญหาในบ้านเมืองไทยสะสมมานานจนยาก ที่จะแก้ไขด้วยวิธีการปกติ ซึ่งก่อนหน้านี้ตนเคยบอกว่าการแก้ไขปัญหาจำหน่ายสลากเกินราคาทำได้ยากและหากเป็นตนที่ต้องลงมือแก้ไข ก็ไม่รู้ว่า จะสำเร็จหรือไม่,หากนายกรัฐมนตรีใช้มาตรา 44 แก้ไขเรื่องการจำหน่ายสลากเกินราคา ผมว่าประสบความสำเร็จอย่างแน่นอน ซึ่งขณะนี้ ร่างแก้ไข พ.ร.บ.สำนักงานสลากกินแบ่งรัฐบาล พ.ศ.2517 ได้ผ่านการพิจารณาจาก ครม.แล้ว และอยู่ในขั้นตอนตรวจร่างและพิจารณาของกฤษฎีกาเมื่อเสร็จแล้วก็ต้องเข้าสู่การพิจารณาของสภานิติบัญญัติแห่งชาติ (สนช.) ซึ่งคาดว่ายังต้องใช้ระยะเวลาอีกนาน ดังนั้น หากนายกรัฐมนตรีลงมือเข้ามาแก้ไขปัญหาเรื่องนี้ด้วยตนเอง ผมมีความมั่นใจจะสามารถแก้ไขได้สำเร็จอย่างแน่นอน รมว.คลังกล่าว,นายสมหมายกล่าวถึง พ.ร.บ.ภาษีมรดก และร่าง พ.ร.บ.ภาษีที่ดินและสิ่งปลูกสร้างว่า จะเสนอนายกรัฐมนตรีว่า ไม่จำเป็นต้องใช้มาตรา 44 เพราะเรื่องภาษีเป็นหน้าที่ของ รมว.คลังที่ต้องชี้แจงให้ประชาชนรับทราบข้อมูลอย่างถูกต้อง,ต่อมา พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี ได้กล่าวยืนยันว่า พล.อ.ประยุทธ์ได้สั่งการในที่ประชุม ครม.มอบหมายให้นายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี ไปหารือกับสภานิติบัญญัติแห่งชาติ (สนช.) ถึงขั้นตอนการพิจารณาการแก้ไขร่าง พ.ร.บ.สลากกินแบ่งรัฐบาล พ.ศ.2517 พร้อมจัดทำรายละเอียดให้ชัดเจนว่าจะต้องใช้เวลาในขั้นตอนของ สนช.นานเท่าใด กว่าการแก้ไขกฎหมายจะเสร็จสิ้นและมีผลบังคับใช้ หากพบว่าใช้เวลานานเกินกว่า 3 เดือน หรือเสร็จไม่ทันภายในเดือน มิ.ย.2558 นี้ ซึ่งจะเป็นช่วงของโควตาเดิมหมดอายุและต้องจัดสรรโควตาใหม่ ทางนายกรัฐมนตรีจะใช้อำนาจตามมาตรา 44 ของรัฐธรรมนูญดำเนินการทันที เพื่อให้กฎหมายเสร็จสิ้นได้ทันก่อนจัดระเบียบการจัดสรรโควตาใหม่,หากร่าง พ.ร.บ.สลากฯ เสร็จไม่ทันที่โควตาสลากจะหมดอายุในเดือน มิ.ย.นี้ นายกรัฐมนตรีก็พร้อมที่จะใช้อำนาจในทางสร้างสรรค์ ตามมาตรา 44 ของรัฐธรรมนูญ ซึ่งเป็นอำนาจของหัวหน้า คสช.เพื่อให้บังคับใช้ พ.ร.บ.สลากฯ ฉบับใหม่ให้ใช้ได้ทัน ซึ่งมั่นใจว่าจะได้รับการยอมรับจากสังคม ซึ่งแม้ 5 เสือที่คุมโควตาอยู่จะเสียประโยชน์ แต่จะเกิดประโยชน์ เพื่อสังคมและส่วนรวม พล.ต.สรรเสริญกล่าว
ถึงคิวแก้ปัญหาขายสลากกินแบ่งรัฐบาลเกินราคา หลังรัฐบาล คสช.พยายามแก้มานาน แต่ไม่สำเร็จประยุทธ์ เล็งใช้มาตรา 44 อ้างเป็นการใช้อย่างสร้างสรรค์ แต่ยังไม่มีรายละเอียดจะแก้อย่างไร ตั้ง สุวพันธุ์ ไปหารือ สนช.แก้ไขกฎหมายตามปกติ
ข่าวหน้า1,หวย,ลอตเตอรี่,ขายเกินราคา,สลากกินแบ่งรัฐบาล,มาตรา44,ประยุทธ์ จันทร์โอชา,ขายสลากเกินราคา,พ.ร.บ.ภาษีมรดก,ภาษีที่ดิน,สมหมาย ภาษี,ข่าว,ไทยรัฐออนไลน์,ข่าวเศรษฐกิจ